Inspirasie in 'n koppie | SARIE
Inspirasie in 'n koppie	deur Anita Rossouw and Lounette Fourie
VERF 'N DOEKKoop klein skilderdoeke, akrielverf en geskenkpapier met teekoppies op. Verf die doeke in sagte kleure en laat droog word. Knip prente uit en smeer 'n laag Silk Art Podge (vir papier) oor die doek en plaas die prent in posisie. Vee lugblasies versigtig met die kwas uit. Laat droog word en verf weer 2 tot 3 lae Podge.
'n Gekraakte, pieringlose koppie kry 'n tweede kans – dié keer as speldekussing. Plaas 'n gewiggie onderin die koppie en vul dit met stopsel. Knip 'n sirkel effens groter as die deursnee van die koppie en ryg dit in. Vul dit ook met stopsel. Gebruik Bostik Clear Gel en plak dit om die rand van die koppie vas. Jy kan selfs jou klein oorbelle so ophang.